钦定古今图书集成/历象汇编/乾象典/第010卷 > 老子道德经 > 《任为篇》
## 钦定古今图书集成/历象汇编/乾象典/第010卷 > 老子道德经 > 《任为篇》

天之道，不争而善胜，不言而善应，不召而自来，𦈎然
而善谋。“天网恢恢”，疏而不失。

天不与人争贵贱而人自畏之。天不言，万物自动，应以时，天不呼召，万物皆负阴而向阳。𦈎，宽也。天道虽宽博，善谋虑人事，修善行恶，各蒙其报也。天所网罗，恢恢甚大，虽疏远，司察人善恶，无有所失。